จันทร์วนาเป็นรีสอร์ท พร้อมร้านอาหารและคาเฟ่ขนาดกลางๆ ในเขตอำเภอโป่งน้ำร้อน ที่แลดูโดดเด่นที่สุดในแถบนั้นแล้ว

แวะมาเที่ยวจันทบุรีหลายที แต่เพิ่งมีครั้งนี้ที่ลองหลบจากทะเล มาทางที่ไม่คุ้นเคยดูบ้าง หลังจากชมวัดเสร็จ ไปต่อน้ำตกเขาสอยดาว ต้องผ่านร้านนี้ทางกลับ เลยแวะมาชม แชะ สักนิดนึง

ตัวร้านใช้เส้น 317 จากตัวเมืองจันทบุรีตรงมาทางโป่งน้ำร้อน-สระแก้ว(ทางเดียวกัน) มาถึงบริเวณสี่แยกเรียกแยกทับไทรให้เลี้ยวขวาไปตามเส้นทางไปเรื่อยๆ สักกี่กิโลจำไม่ได้ ไม่น่าจะเกิน 10 ร้านจะอยู่ทางซ้ายมือ อย่าหลงเลยไปจนไปออกเขมรล่ะเธอ

โซนร้านอาหารและคาเฟ่จะอยู่ด้านหน้าเลย ส่วนด้านในจะเป็นโซนที่พักสำหรับใครที่แวะมาเที่ยวแถวนี้แล้วอยากค้างคืนก็ลองถามไถ่ดูได้ เขาจัดพื้นที่ ตบแต่งค่อนข้างสวยเลย ลักษณะคล้ายๆ ฟาร์มเล็กๆให้อารมณ์ดื่มด่ำกับแสงแดดและความร้อนจากธรรมชาติได้เต็มที่

เขียนมาซะเยอะ แต่จริงๆได้ลองแค่กาแฟกับไอศกรีมเอง

## เอสเพรสโซ่เย็น รสชาติยังไม่ค่อยได้ที่เท่าไหร่ ออกแนวประมาณจืดๆเข้มๆ เหมาะจะชงเป็นแบบร้อนมากกว่า
## ไอศกรีมมะพร้าว รสชาติไอศกรีมน้อยไปนะ อารมณ์เหมือนๆทานน้ำมะพร้าวแบบจางๆแช่แข็งซะมากกว่า แถมมีป้ายบอกมีรสมะพร้าวทุเรียน เราก็อุตส่าห์ถามให้แน่ใจแล้ว ดันไม่มีรสทุเรียนสักนิด หลอกดาวได้ลงคอ????

โดยรวมๆ ชอบบรรยากาศการตบแต่งร้านนะ ส่วนอาหารคงต้องให้คนอื่นที่ไปลองมาบอกต่อละกัน